Elisas univers

Elisas univers er et norsk sjekkeprogram med Elisa Røtterud som gikk på TV3 i 2000. Innspillingen skjedde på Radisson SAS. Programmet ble sendt på mandager.

Premieren hadde relativt gode seertall og ble sett av 170 000.VG, 01.02.2000 - TV-Toppen Etter dette falt seertallene noe og ble liggende på mellom 120 000 og 160 000.VG, 15.02.2000 - TV-ToppenVG, 22.02.2000 - TV-ToppenVG (29.02.2000) - TV-Toppen 

Konsept
Elisas univers var et studiobasert sjekkeprogram med publikum i salen der de inviterte kandidatene på scenen fikk seg en overraskende flørt med en ukjent person. Deltagerne skulle også sjekke opp hverandre på nye måter for å finne ut hva fungerer og hva bør unngås når man prøver å få draget på noen. I tillegg ble et par fra publikum plukket ut til en kveld med opplevelser sammen, der kameraet fulgte «seansen» på kloss hold. Det var også muligheter for å møte igjen en tidligere flamme eller noen man hadde møtt en gang og som man ikke helt kunne glemme.

Anmelderne
Programmet fikk hard medfart av anmelderne, og VGs anmelder var blant de krasseste. «En programleder som hverken kan te seg eller snakke tydelig, får en helt time til tøv!» og «Plumpe vitser, plumpe selverkjennelser, plumpe replikker. Plumpe sjekkeforsøk», var noe av det anmelderen skrev.VG - KULE KISER, POPPE PUPPER (18.1.2000) Dagbladets anmelder var heller ikke begeistret og omtalte det som «nok et søplete sjekkeshow». Han mente imidlertid at programlederen klarte seg bra og gav programmet terningkast tre.Dagbladet - Elisas univers (18. januar 2000)

Referanser

Kategori:Norske gameshow
Kategori:Norske ungdomsprogrammer på TV
Kategori:TV-produksjoner på TV3 Norge
Kategori:Norske TV-produksjoner fra 2000-årene